Realestate
రియాల్టీలో పెట్టుబడులకు అనుమతి
ముంబై: రియల్‌ఎస్టేట్‌ కంపెనీలకు ఆర్‌బిఐ నిర్ణయాలు ఊతం ఇచ్చాయి. బ్యాంకులు రియాల్టీకి అనుగుణంగా ఏర్పాటుచేసిన రీట్స్‌లోను, ఇన్విట్స్‌లోను 20శాతం వరకూ పెట్టుబడులు పెట్టవచ్చన్న ఆర్‌బిఐ నిర్ణయాలు రియాల్టీ రంగానికి ఎంతో మద్దతునిచ్చాయి. ఆరుశాతం వరకూ రియాల్టీ కంపెనీలు వృద్ధిని నమోదుచేసాయి. రియల్‌ఎస్టేట్‌ ఇన్వెస్ట్‌మెంట్‌ ట్రస్ట్‌లలో పెట్టుబడులు పెట్టవచ్చన్న సడలింపులే ఇందుకుకీలకం. డిఎల్‌ఎఫ్‌, యునిటెక్‌, గోద్రెజ్‌, ఓబరా§్‌ు, హెచ్‌డిఐఎల్‌, శోభా, ఇండియా బుల్స్‌ వంటి సంస్థలు ఒకటినుంచి ఆరుశాతంవరకూ బిఎస్‌ఇ ఇంట్రాడేలో పెరిగాయి.
బిఎస్‌ఇ రియాల్టీ సూచి ఇతర సూచీలన్నింటికంటే భారీ స్థాయిలో లాభ పడింది. రెండుశాతంపెరిగి 1707 పాయింట్లవద్ద స్థిర పడింది. బిఎస్‌ఇ సెన్సెక్స్‌ 0.18శాతం దిగజారితే రియాల్టీ సూచి మాత్రం పెరిగింది. రియాల్టీ సూచి తాజాగా 52 వారాల గరిష్టస్థాయిని నమోదుచేసింది. 1719.87 పాయింట్లకు చేరింది. సెబి కూడా రీట్స్‌, ఇన్వెట్స్‌కు సంబంధించిన నియమనిబంధనలు సిద్ధం చేసింది. రిజర్వుబ్యాంకు ఇందుకు సంబంధించి బ్యాంకులు ఈ స్కీంలలో పెటుట్బడులు పెట్టేందుకు అనుమతించాలని రిజర్వుబ్యాంకునుకోరింది. ప్రస్తుతం బ్యాంకులు ఈక్విటీఆధారిత మ్యూచువల్‌ఫండ్స్‌, వెంచర్‌ కేపిటల్‌ఫండ్స్‌, ఈక్విటీల్లో 20శాతం వరకూ పెట్టుబడులు పెడుతున్నాయి. అలాగే ఇకపై బ్యాంకులు రీట్స్‌, ఇనిఎవట్స్‌లలో కూడా ఈ పరిమితి మేరకే పెట్టుబడులు పెట్టవచ్చని ఆర్‌బిఐ వెల్లడించింది. సమగ్ర మార్గదర్శకాలను మేనెలాఖరు నాటికి విడుదలవుతాయని ఆర్‌బిఐ వెల్లడించింది.